b'\n_START_ARTICLE_\nRevelstoke-demningen\n_START_PARAGRAPH_\nRevelstokedemningen er en demning med vannkraftverk som danner en kunstig innsj\xc3\xb8 i elven Columbia River i Britisk Columbia, Canada, 5 km nord for byen Revelstoke. _NEWLINE_Demningen er 175 meter h\xc3\xb8y og skaper Revelstokesj\xc3\xb8en som er 130 km lang og 1 km bred. Installert kapasitet i vannkraftproduksjonen er 1.843 MW fordelt p\xc3\xa5 4 turbiner. Det er planer om \xc3\xa5 utvide kapasiteten med 500 MW, til i alt 2.765 MW effekt. Anlegget var ferdig i 1984. Ovenfor anleggets reservoar finner vi Micademningen, mens Keenleyside-demningen ligger nedenfor, n\xc3\xa6r grensen mot USA.'